Յոթ թագավորությունների ասպետը

«**Յոթ թագավորությունների ասպետը**» (), ֆենտեզի ժանրի հեռուստասերիալ, որը հիմնված է Ջորջ Ռ.Ռ. Մարտինի «Յոթ թագավորությունների ասպետը» վիպաշարի վրա (բառացիորեն՝ «Դանքի և Էգգի պատմությունը»)։ Մշակումը սկսվել է 2021 թվականին, հեռուստասերիալը պաշտոնապես պատվիրել է *Warner Bros.* *Discove*ry-ն՝ 2023 թվականի ապրիլին։ Պրեմիերան նախատեսված է 2026 թվականի հունվարի 18-ին։ Հեռուստասերիալի գլխավոր դերերում են Փիթեր Քլաֆին և Դեքստեր Սոլ Անսելը։

## Սյուժե
Շարքի գրական հիմքը ամերիկացի գրող Ջորջ Ռ.Ռ. Մարտինի «Յոթ թագավորությունների ասպետը» պատմվածքների ժողովածուն է (բնօրինակ վերնագրի թարգմանություն՝ «Դանքի և Էգգի պատմությունը»): 2025 թվականին արդեն գրվել էր երեք պատմվածք՝ «Սահմանագծի ասպետը», «Երդվյալ ասպետը» և «Խորհրդավոր ասպետը»: Իրադարձությունները տեղի են ունենում հորինված Վեստերոս մայրցամաքում՝ ուշ ֆեոդալիզմի պայմաններում: Գլխավոր հերոսներն են ասպետ Դունկան Բարձրահասակը և նրա զինակիր Էգը՝ ապագա թագավոր Էյգոն V Թարգարիենը: Պաշտոնական համառոտագրից երևում է, որ «այս անհավանական և անհամեմատելի ընկերներին» սպասվում է «մեծ ճակատագիր, հզոր թշնամիներ և վտանգավոր սխրանքներ»:

Առաջին եթերաշրջանը հիմնված կլինի առաջին նովելի՝ «Սահմանագծի ասպետը» հիման վրա։ Այնտեղ Դունկանը թաղում է իր տիրոջը, հագնում ասպետական զրահ և մեկնում մրցաշար։ Ճանապարհին նա հանդիպում է Էգ անունով մի տղայի, որը դառնում է նրա զինակիրը։ Դունկանը ավելի ուշ իմանում է, որ Էգը Թարգարիենների արքայազն է։ Նա հայտնվում է մի հակամարտության կենտրոնում, որը կարող է լուծվել միայն Վեստերոսի ամենահայտնի ասպետների, այդ թվում՝ գահաժառանգի մասնակցությամբ մենամարտով։ Դունկանի կողմը անցած գահաժառանգը մահանում է և դա խոր ազդեցություն է ունենում Յոթ թագավորությունների ճակատագրի վրա։

## Դերասանական կազմ
* Փիթեր Քլաֆի՝ սըր Դունկան Բարձրահասակ, միջսահմանային ասպետ
* Դեքստեր Սոլ Անսել՝ Էգգ, Թարգարիենների արքայազն, որը թաքցնում է իր ծագումը և այն, որ Մեքարի որդին է
* Բերտի Քարվել՝ արքայազն Բեյլոր Թարգարիեն, Արքայի աջ ձեռքը և Երկաթե գահի ժառանգորդը
* Սեմ Սփրուել՝ արքայազն Մեյկար Թարգարիեն, Բեյլորի կրտսեր եղբայրը, Էգգի, Դեյրոնի և Էրիոնի հայրը
* Ֆին Բեննեթ՝ արքայազն Էրիոն Թարգարիեն, Մեքարի որդին, Էգգի և Դեյրոնի եղբայրը
* Հենրի Աշտոն՝ արքայազն Դաերոն Թարգարիեն, մականունը՝ «Հարբեցող», Մեյքարի որդին, Էրիոնի և Էգգի եղբայրը
* Էդվարդ Էշլի՝ սըր Ստեֆոն Ֆոսովեյ, ասպետ, որը մասնակցում է Աշֆորդի մրցաշարին
* Շոն Թոմաս՝ Ռայմուն Ֆոսոուեյ, սըր Ստեֆոնի զարմիկն ու աշակերտը
* Դանիել Ինգս՝ սըր Լայոնել Բարաթեոն, ասպետ, որը հայտնի է Ծիծաղող Մրրիկ
* Յուսեֆ Քըրքուր՝ Երկաթե Փեյթ, տոնավաճառից զինագործ
* Դանիել Մոնքս՝ սըր Մանֆրեդ Դոնդարիոն, ասպետ, որը մասնակցում է Աշֆորդի մրցաշարին
* Թոմ Վոգան-Լոլոր՝ Փլամմեր, մրցաշարի մենեջերը
* Դանիել Ուեբ՝ Պենիթրիի սըր Արլան, միջսահմանային ասպետ և սըր Դունկանի խորհրդատուն
* Տանզին Քրոուֆորդ՝ Տանսել Լոնգ, տոնավաճառից տիկնիկագործ

## Արտադրություն
«Դանկի և Էգգի պատմությունները» վեպի հիպոթետիկ հեռուստատեսային ադապտացիայի մասին առաջին անգամ խոսվել է 2010-ականներին՝ «Գահերի խաղի» հսկայական հաջողությունից հետո։ Սակայն այդ ժամանակ Մարտինը կարծում էր, որ դեռ վաղ է նման սերիալ նկարահանելու համար. նա ցանկանում էր նախ գրել սերիալի շարունակությունը՝ Վեստերոսի պատմության ամենախորհրդավոր իրադարձություններից մեկին՝ Սամմերհոլի հրդեհի պատմությանը մոտենալու համար։

Սակայն, 2021 թվականի հունվարին, նախքան Դանկի և Էգի նոր պատմությունների թողարկումը, հայտարարվել է, որ սկսվել են սերիալի աշխատանքները, որի նախնական պլանավորման մեջ ներառված են եղել մեկ ժամ տևողությամբ սերիաները 2021 թվականի դեկտեմբերին հայտարարվել է, որ Սթիվեն Քոնրադը դարձել է նախագծի սցենարիստը: 2023 թվականի ապրիլին *Warner Bros.* *Discovery-ն* պաշտոնապես պատվիրել է շոուի առաջին եթերաշրջանը՝ «Յոթ թագավորությունների ասպետը. Միջսահմանային ասպետը» աշխատանքային վերնագրով: Ջորջ Ռ.Ռ. Մարտինը դարձել է սցենարիստ և գործադիր պրոդյուսեր, նախագիծը նաև պրոդյուսերավորել են Ռայան Քոնդալը և Վինս Ջերարդիսը: Մարտինը հետագայում պարզաբանել է, որ սերիալի վերնագիրը դեռևս աշխատանքային է և կարող է փոխվել ապագայում, բայց շոուն անպայման չի կոչվի «Դանկի և էգգի պատմությունները» կամ «Դանկ և Էգ» (այս տարբերակները, ըստ Մարտինի, շատ ճանաչելի չեն և ավելի հարմար են սիթքոմի համար): 2023 թվականի մայիսին դադարեցվել են շոուի վրա իրականացվող աշխատանքները՝ սցենարիստների գործադուլի պատճառով: 2024 թվականի փետրվարին հայտնի է դարձոլ, որ պրեմիերան նախատեսված է 2025 թվականի վերջին: 2024 թվականի ապրիլին տեղեկատվություն է հայտնվել, որ գլխավոր դերերը ստացել են Փիթեր Քլաֆին և Դեքստեր Սոլ Անսելը: Մայիսին շոուի վերնագիրը կրճատվել է մինչև «Յոթ թագավորությունների ասպետը»:

2024 թվականի մայիսի 21-ին Մարտինը իր բլոգում հայտարարել է, որ սկսվել են նկարահանումների համար նախատեսված դեկորացիայի կառուցումը և դերասանների հետ սցենարի ընթերցումները:

Առաջին եթերաշրջանը կներառի վեց սերիա և հիմնված կլինի առաջին նովելի՝ «Միջսահմանային ասպետը» վեպի վրա։ Երկրորդ եթեշարջանը հիմնված կլինի արդեն երկրորդ վեպի վրա, եթե շոուն հաջող լինի։ Մարտինն ասել է, որ հույս ունի ավարտին հասցնել ցիկլը (սկզբնապես նախատեսված էր Դանկի և Էգի մասին ինը նովել)։ Առաջին սերիան գրել է Այրա Փարքերը և հայտնի է, որ Մարտինը բարձր է գնահատել այն։ Շոուի առաջին թիզերը թողարկվել է 2024 թվականի օգոստոսին։ 2025 թվականի հունվարին առաջին Մարտինը դիտել է եթերաշրջանը և հայտարարվել է, որ սկսվել են երկրորդ եթերաշրջանի վրա աշխատանքները, որոնք հիմնված կլինեն «Երդվյալ ասպետը» նովելի վրա։

Մասնագետները նշում են, որ գրական սկզբնաղբյուրից դատելով՝ նոր սերիալը «Գահերի խաղից» կտարբերվի իր ավելի փոքր մասշտաբով։ Սակայն դրանում պատկերված իրադարձությունները զգալիորեն կազդեն Վեստերոսի հետագա ճակատագրի վրա։

## Ծանոթագրություններ

Կատեգորիա:HBO-ի բնօրինակ ծրագրեր
Կատեգորիա:Ամերիկյան արկածային հեռուստասերիալներ
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան ֆենտեզի հեռուստասերիալներ
Կատեգորիա:Անգլերեն հեռուստասերիալներ
Կատեգորիա:Արկածային հեռուստասերիալներ
Կատեգորիա:Արտադրությունում գտնվող ֆիլմեր
Կատեգորիա:Գահերի խաղ
Կատեգորիա:Սառույցի և կրակի երգը
Կատեգորիա:Ֆանտաստիկ հեռուստասերիալներ